Контрабанда: 100 млн теңгенің тауары тәркіленді
"Контрабанда: 100 млн теңгенің тауары тәркіленді" | "https://abai.kz/post/189988"
TITLE: Контрабанда: 100 млн теңгенің тауары тәркіленді
URL: https://abai.kz/post/189988
META: "Контрабанда: 100 млн теңгенің тауары тәркіленді" | "https://abai.kz/post/189988"
DATE: 01.11.2024
AUTHOR(s): Abai.kz
TOTAL WORDS: 101
TEXT: Көлік прокурорлары 100 млн теңгеден астам контрабандалық тауарларды мемлекет кірісіне айналдырды. Бұл туралы ҚР Бас прокуратурасы мәлімдеді. Соңғы жылдары Қазақстанда контрабандаға қарсы күрестің өзектілігі арта түсуде, бұған Алматы әуежайындағы кедендік бақылау кезінде анықталған жағдайлар дәлел. Мысалы, пошталық сәлемдемелердің бірінен АҚШ-тан ойыншық түрінде жалған құжаттармен гауһар тастары бар зергерлік бұйымдар табылды. Көлік прокуратурасының талап- арызы бойынша Түрксіб аудандық соты тәркіленген жалпы құны 60 млн теңгені құрайтын зергерлік бұйымдарды мемлекет меншігіне өткізді. Алматы көлік прокуратурасының тағы бір талап-арызы бойынша сот Түркиядан геотекстиль атын жамылып келген жалпы құны 48 млн теңгеден асатын тауарларды мемлекет кірісіне айналдырды. Контрабанданы анықтау және жолын кесу жұмыстары жалғасуда. Abai.kz
